નર્મદા જિલ્લામાં શાંતિપૂર્ણ રીતે બોર્ડની પરિક્ષાઓનો પ્રારંભ : જિલ્લા કલેકટર મનોજ કોઠારીએ બાળકોનું મોઢું મીઠું કરવી શુભેચ્છાઓ પાઠવી        રાજપીપળા : જુનેદ ખત્રી        આજથી રાજ્યમાં માધ્યમિક અને ઉચ્ચતર માધ્યમિક શિક્ષણ બોર્ડ દ્વારા લેવાનારી ધોરણ- ૧૦ (SSC)  અને ૧૨ (HSC) સામાન્યમ – વિજ્ઞાન પ્રવાહની જાહેર પરીક્ષાઓ શરૂ થઈ છે ત્યારે નર્મદા જિલ્લામાં પણ બોર્ડની પરિક્ષાઓનો શાંતિપૂર્ણ રીતે પ્રારંભ થયો હતો        રાજપીપલા ની રાજેન્દ્ર હાઈસ્કૂલ ખાતે નર્મદા જિલ્લા કલેકટર મનોજ કોઠારી, જિલ્લા શિક્ષણ અધિકારી નિપાબેન પટેલ, સામાજિક સંસ્થા જયન્ટસ ગ્રુપ ના સભ્યો વગેરે મહાનુભાવો ની ઉપસ્થિત માં વિદ્યાર્થીઓને ગુલાબનું ફૂલ આપી મોઢું મીઠું કરવી પરિક્ષાઓનો પ્રારંભ કરાવાયો હતો તેમજ વિધાર્થીઓને શુભેચ્છા પાઠવામાં આવી હતી જિલ્લા કલેકટર અને જિલ્લા શિક્ષણ અધિકારી દ્વારા બ્લોક નું નિરીક્ષણ કરાયું હતું અને કલાસ રૂમ માં લાગેલ સી. સી. ટી. વી. કેમેરાઓ નું પણ નિરીક્ષણ કરાયું હતું            અત્રે એ ઉલ્લેખનીય છે કે બોર્ડની જાહેર પરીક્ષાઓમાં નર્મદા જિલ્લાેભરમાંથી કુલ- ૧૮,૩૬૦ વિદ્યાર્થીઓ પરીક્ષામાં બેસશે, જેમાં ધોરણ-૧૦ માં જિલ્લામાં ૧૫ પરીક્ષા કેન્દ્રો ખાતે ૧૦,૯૫૦ વિદ્યાર્થીઓ પરીક્ષા આપશે અને તે માટે ૨૬ પરીક્ષા બિલ્ડીંગોમાં ૩૬૫ બ્લોક નક્કી કરાયા છે.